Биыл қанша адам қандас мәртебесін алды?
"Биыл қанша адам қандас мәртебесін алды?" | "https://abai.kz/post/131206"
TITLE: Биыл қанша адам қандас мәртебесін алды?
URL: https://abai.kz/post/131206
META: "Биыл қанша адам қандас мәртебесін алды?" | "https://abai.kz/post/131206"
DATE: 05.04.2021
AUTHOR(s): Abai.kz
TOTAL WORDS: 107
TEXT: 2021 жылғы 1 сәуірдегі жағдай бойынша 3 966 адам тарихи отанымен табысып, қандас мәртебесін алды. Бұл туралы ҚР Еңбек және халықты әлеуметтік қорғау министрлігі мәлімдеді. Жалпы 1991 жылдан бері республикаға шамамен 1 млн 74,3 мың этникалық қазақ оралды. Осы жылдың басынан бастап Қазақстанға келген қандастардың жартысынан астамы (75,6%) Өзбекстаннан, 11,9% – ҚХР-дан, 5,8% – Түркіменстаннан, 3,0% – Моңғолиядан және 3,6% – басқа елдерден. Келген этникалық қазақтар негізінен Алматы (32,6%), Түркістан (16,5%) және Маңғыстау (14,2%) облыстарына, сондай-ақ Шымкент (12,0%) және Нұр-Сұлтан (5,4%) қалаларына қоныстанды. Ағымдағы жылғы 1 сәуірдегі жағдай бойынша еңбекке қабілетті жастағы этникалық қоныс аударушылар саны 59,9%-ды, еңбекке қабілетті жастан кіші 24,1%-ды және зейнеткерлер 16,0%-ды құрайды. Abai.kz
